എംസോണ്‍ റിലീസ് www.malayalamsubtitles.org
പരിഭാഷ :ആര്യ നക്ഷത്രക്
അമ്മേ, ഇത് ഞാനാണ്. ജെയ്ൻ.
ഞാൻ വീട്ടിലെത്തി.
ഇല്ല.
ശ്വാസമെടുക്ക്.
സൂര്യകാന്തി.
മഴവില്ല്.
- നാല്-അൻപത്. വലത്തോട്ട് മൂന്ന്... - ശ്വാസമെടുക്ക്.
ഇടത്തോട്ട് നാല്. സൂര്യകാന്തി.
- നാല്-അൻപത്. മഴവില്ല്. - ശ്വാസമെടുക്ക്.
- വലത്തോട്ട് മൂന്ന്. ഇടത്തോട്ട് നാല്. - ശ്വാസമെടുക്ക്.
നാല്-അൻപത്. സൂര്യകാന്തി. മഴവില്ല്.
ശ്വാസമെടുക്ക്. സൂര്യകാന്തി. മഴവില്ല്.
വലത്തോട്ട് മൂന്ന്. ഇടത്തോട്ട് നാല്.
നിനക്ക് കുഴപ്പമില്ലല്ലോ?
അത് അങ്ങനെ റിപ്പീറ്റ് ചെയ്തുകൊണ്ടിരിക്കുകയാണോ?
റിപ്പീറ്റ്?
ഒരു വൃത്തം പോലെ? കണ്ടതുതന്നെ വീണ്ടും വീണ്ടും ആവർത്തിച്ചു വരികയാണോ?
ആ മുറിയിലുള്ള പെൺകുട്ടിയെ അമ്മ ആവർത്തിച്ചു കാണിച്ചുകൊണ്ടിരുന്നു.
ആ മഴവിൽ മുറിയാണോ?
അവൾ കാണാൻ എങ്ങനെയായിരുന്നു?
- വ്യത്യസ്തം. - നിന്നെക്കാൾ വ്യത്യസ്തമാണോ?
എനിക്ക് തോന്നുന്നു അമ്മക്ക് ഇതാണ് പറയാൻ ഉണ്ടായിരുന്നതെന്ന്.
നിനക്ക് ആ പെൺകുട്ടിയെ കാണിച്ചു തരാനോ?
എനിക്ക് തോന്നുന്നു അമ്മക്ക് ഞാൻ അവളെ കണ്ടെത്തണമെന്നുണ്ടെന്ന്.
ടെറി നിന്നെ അന്വേഷിച്ചിരുന്ന സമയത്ത്,
കാണാതായ മറ്റു കുട്ടികളെക്കുറിച്ചുള്ള വിവരങ്ങളും അവൾ സൂക്ഷിച്ചിരുന്നു.
അവൾ നിന്നെപ്പോലുള്ള കുട്ടികൾ എന്ന് കരുതിയിരുന്നവർ.
ചിലപ്പോൾ ആ പെൺകുട്ടിയും ഇതിൽ ഉണ്ടാവുമായിരിക്കും.
ഇതാ.
ആരെയെങ്കിലും പരിച്ചയം തോന്നുന്നുണ്ടോ?
ഇതാണോ അവൾ?
നീ അവളെ കണ്ടുപിടിച്ചോ?
ഇല്ല.
ഹലോ?
ബെക്കി! ബെക്കി, ഞാൻ അവളെ കണ്ടുപിടിച്ചു.
എനിക്ക്... എനിക്കറിയില്ല വേറെ ആരെയാണ് വിളിക്കേണ്ടതെന്ന്.
അയാൾ എനിക്ക് ഈ നമ്പർ തന്നിരുന്നു, അയാൾ ഇവിടെ അവളെ അന്വേഷിച്ചു വന്നിരുന്നു.
ഞാൻ കരുതി ഒരുപക്ഷേ അയാൾക്കെന്നെ സഹായിക്കാൻ പറ്റിയേക്കാം എന്ന്.
അതെ, ജിം ഹോപ്പർ. അയാൾ ജോയ്‌സ് ബയേഴ്‌സ് എന്ന സ്ത്രീയുടെ കൂടെ ഇവിടെ വന്നിരുന്നു.
അത്, വിശദീകരിക്കാൻ കുറച്ചു ബുദ്ധിമുട്ടാണ്.
വേറൊരു പെൺകുട്ടിയുമുണ്ട്, അവളെയും കാണാതായതാണ്. അവൾ അപകടത്തിലാണെന്നു തോന്നുന്നു.
എനിക്ക്... എനിക്കറിയില്ല ആരെയാണ് വിളിക്കേണ്ടതെന്ന്.
നന്ദി, നന്ദി. നിങ്ങൾ ആരാണ്?
ഫ്ലോറൻസ്...
ഞാൻ നിങ്ങളെ തിരിച്ചു വിളിക്കാം.
ജെയ്ൻ? ജെയ്ൻ?
ജെയ്ൻ?
ജെയ്ൻ!
നാല്-അൻപത്... ശ്വാസമെടുക്ക്... സൂര്യകാന്തി...
കണ്ണ് തുറന്ന് നോക്ക്.
ഊളൻ.
അവർ മരിച്ചു.
അവരെല്ലാം മരിച്ചു!
നിനക്ക് ഡാൻസ് കളിക്കാൻ പറ്റിയ സ്ഥലം കുറച്ചപ്പുറത്തുണ്ട്. കാണാൻ നല്ല ആളുണ്ടാവും.
ഹലോ?
ആഹാ...
ആരാണാവോ ഇത്?
അവൾ എന്താണ് ധരിച്ചിരിക്കുന്നത്?
എന്താണത്, പണിയെടുക്കുമ്പോൾ ഇടുന്ന വസ്ത്രമോ?
ഇവിടെ കറക്കാൻ പറ്റിയ പശുക്കളൊന്നുമില്ല കുട്ടീ.
വല്ല തൊഴുത്തിലും പോയി നോക്ക്.
ഞാൻ എന്റെ ചേച്ചിയെ അന്വേഷിച്ചു വന്നതാണ്.
ഓ.. കുഞ്ഞാവയുടെ ചേച്ചിയെ കാണാനില്ലെന്ന്. കഷ്ടം തന്നെ.
ഞാൻ അവളെ കണ്ടിരുന്നു. ഇവിടെ.
കൈ പോക്കറ്റിൽ നിന്ന് പുറത്തെടുക്ക്. പതുക്കെ.
അതിങ്ങു താ.
- അത് കാളിയാണോ? - കാളി?
നീ എങ്ങനെയാണ് ഞങ്ങളെ കണ്ടെത്തിയത്?
- വേറെ ആരാണ് നിന്റെ കൂടെയുള്ളത്? - ആരുമില്ല.
പിന്നെന്താണിത്? ഒരു ഫോട്ടോയും കൊണ്ട് മാജിക്ക് പോലെ പ്രത്യക്ഷപ്പെട്ടതാണോ നീ?
ഒന്നടങ്ങ്. അവൾ ഒരു കുട്ടിയല്ലേ.
ഈ കുട്ടിക്ക് നമ്മളെയെല്ലാം കൊലക്കു കൊടുക്കാം.
എന്നെക്കൊണ്ട് വീണ്ടും ചോദിപ്പിച്ചാൽ നിന്റെ ഓരോ ഭാഗമായി ഞാൻ ചെത്തിയെടുക്കും.
എന്നാൽ നിന്റെ മുഖത്തുനിന്ന് തുടങ്ങാം അല്ലേ?
എന്താണിത് ആക്സ്. ആ കത്തി താഴെയിട്.
നീ എങ്ങനെയാണ് ഞങ്ങളെ കണ്ടെത്തിയത്?
- ഞാൻ അവളെ കണ്ടു. - ആക്സ്!
അതൊരു ഉത്തരമല്ല.
ദൈവമേ!
ഇറങ്ങിപ്പോ! നാശം!
നിന്റെ ഡാൻസ് കാണാൻ ഒരു രസവുമില്ല ആക്സ്.
എന്റെ തലയിൽ കയറരുതെന്ന് ഞാൻ നിന്നോട് പറഞ്ഞിട്ടുണ്ട്.
അപ്പോൾ നമ്മൾ കൊച്ചു കുട്ടികളെയും ഭീഷണിപ്പെടുത്താൻ തുടങ്ങിയോ?
- അവൾക്ക് നിന്നെപ്പറ്റി അറിയാം. - ഇത് അവളുടെ കയ്യിലുണ്ടായിരുന്നു.
നിനക്കിതെവിടുന്നു കിട്ടി?
അമ്മ.
നിനക്കിതു നിന്റെ അമ്മ തന്നതാണോ?
അവരുടെ സ്വപ്നത്തിനുള്ളിൽ വെച്ച്.
സ്വപ്നത്തിനുള്ളിൽ. അവൾ വല്ല വട്ട് കേസുമാവുമെന്നാണ് തോന്നുന്നത്.
- അവൾ ചേച്ചിയെ അന്വേഷിക്കുന്നെന്നാണ് പറഞ്ഞത്. - ഞാൻ പറഞ്ഞില്ലേ, വട്ടാണ് അതിന്.
ദൈവമേ!
ഞാൻ നിന്നെ കണ്ടിരുന്നു.
ആ മഴവിൽ മുറിയിൽ വെച്ച്.
എന്താണ് നിന്റെ പേര്?
ജെയ്ൻ.
ചേച്ചി.
അനിയത്തി.
അപ്പോൾ നിന്റെ അമ്മ പങ്കുവെച്ച ഈ ഓർമ...
അത് മാത്രമാണോ എന്നെക്കുറിച്ചുള്ള നിന്റെ ഓർമ?
അതെ.
നീ എത്ര കാലമായി ആ പോലീസുകാരന്റെ കൂടെ?
327 ദിവസങ്ങൾ.
അപ്പോൾ ഈ പോലീസുകാരൻ കരുതുന്നത്..
അയാൾക്ക്‌ ആ ആളുകളുമായി ഒരു ഉടമ്പടിയിൽ എത്തി നിന്നെ സ്വതന്ത്രയാക്കാം എന്നാണോ?
അതെ.
- വൈകാതെ പറ്റും എന്നാണദ്ദേഹം പറഞ്ഞത്. - എന്നാൽ അയാളൊരു മണ്ടനാണ്.
അവരുടെ കണ്ണിൽ നമ്മൾ എപ്പോഴും ചെകുത്താന്മാരായിരിക്കും.
എനിക്ക് തോന്നുന്നു ഈ പോലീസുകാരനും നിന്നെ നിന്റെ കഴിവുകൾ ഉപയോഗിക്കുന്നത് വിലക്കിയിട്ടുണ്ടെന്ന്. അല്ലേ?
നിന്റെ കഴിവ് അപാരമാണ്.
അതാണ്‌ നിന്നെ പ്രതേകത ഉള്ളവളാക്കുന്നത്.
ഒരു നിമിഷം.
- നിനക്കുമുണ്ടോ കഴിവുകൾ? - വ്യത്യസ്തം.
ആളുകൾ എന്ത് കാണണം, കാണരുത് എന്നെല്ലാം എനിക്ക് തീരുമാനിക്കാം.
അങ്ങനെയാണോ നീ ആ ഫ്രീക്ക് മുടിയുള്ളവനെ ഡാൻസ് കളിപ്പിച്ചത്?
- ആക്സെലിന് ചിലന്തികളെ പേടിയാണ്... - നീ അവന് ചിലന്തിയെ കാണിച്ചു കൊടുത്തോ?
എപ്പോഴും പേടിപ്പെടുത്തുന്നതാവണം എന്നില്ല.
ഈ പൂമ്പാറ്റ യാഥാർത്ഥമല്ല.
ഞാൻ നിന്റെ മനസ്സിനെ അങ്ങനെ തോന്നിപ്പിച്ചതാണ്.
ഇത് ഒരു മാജിക് ആണെന്ന് കൂട്ടിക്കോ.
നീ യാഥാർത്ഥം തന്നെയല്ലേ?
അതെ. ഞാൻ യഥാർത്ഥമാണ്.
എന്താണ്?
ഒന്നുമില്ല.
എനിക്കിപ്പോൾ ഒരു പൂർണത അനുഭവപ്പെടുന്നു.
എന്റെ നഷ്ടപ്പെട്ടു പോയിരുന്ന ഒരു ഭാഗം...
തിരിച്ചു കിട്ടിയത് പോലെ.
നിനക്കെങ്ങനെ തോന്നുന്നുണ്ടോ?
ഉണ്ട്.
എനിക്ക് തോന്നുന്നു നിന്റെ അമ്മ നിന്നെ ഇങ്ങോട്ടയക്കാൻ ഒരു കാരണമുണ്ടെന്ന്.
എനിക്ക് തോന്നുന്നു അവർക്കറിയാം നമ്മൾ ഒരുമിച്ചു നിൽക്കേണ്ടവരാണെന്ന്.
ഞാൻ കരുതുന്നു ഇതാണ് നിന്റെ വീടെന്ന്
വീട്.
അതെ. വീട്.
നാശം.
നിന്റെ അനിയത്തി എങ്ങനെയുണ്ട്? കിടത്തി ഉറക്കിയോ?
നീ അവൾക്ക് താരാട്ട് പാട്ടും പാടി കൊടുത്തിരുന്നോ?
ഇത് മാത്രം വെച്ചാണ് അവൾ എന്നെ കണ്ടു പിടിച്ചത്.
അതുകൊണ്ട്?
അതായത് അവൾക്ക് ഇരുന്ന ഇരുപ്പിൽ ആളുകളെ കണ്ടെത്താൻ പറ്റുമെന്ന്.
വെറുമൊരു ഫോട്ടോ മാത്രം മതി.
നീ പറയുന്നത് ആ കൊച്ച് മനുഷ്യരെ കണ്ടെത്തുന്ന റഡാർ പോലത്തെ സംഭവം ആണെന്നാണോ?
അതെ. ഒരു സംഭവമാണ്.
എന്താണിത്? എനിക്ക് തോന്നുന്നില്ല.
നമ്മൾ അത് വൈകാതെ കണ്ടു പിടിക്കും.
എനിക്കൊന്നു പരിശോധിക്കണം. നാളെത്തന്നെ.
- നീയിതു കാര്യമായിട്ടാണോ കാളി? - നമുക്കിപ്പോൾ അതിനു പറ്റിയ സാഹചര്യമല്ല.
പേടിത്തൊണ്ടത്തി.
യാഥാർഥ്യം മനസ്സിലാക്ക്. നമ്മൾ അവരുടെ ആളുകളെ കൊന്നാൽ അവർ നമ്മുടെ പിന്നാലെ വരും.
നമ്മളെ കയ്യിൽ കിട്ടിയാൽ അവർ നരകം കാണിക്കുകയും ചെയ്യും.
അപ്പോൾ നമ്മൾ പേടിച്ച് ഒളിച്ചിരിക്കണോ?
അവൾ വേദന അനുഭവിക്കുകയാണ്. അവൾക്കിത് ആവശ്യമുണ്ട്.
നമ്മൾ നാളെ പണിക്കിറങ്ങും.
എനിക്കുറപ്പാണ്, ആ കുട്ടിപ്പിശാശ് നമ്മളെ കൊലക്കു കൊടുക്കും.
ഇത് ഞാനാണ്.
ഞാൻ അവിടെനിന്ന് പോന്നിട്ട് ഒരുപാടായി. എനിക്കറിയാം.
അത് നീ കാരണമാണെന്ന് നീ കരുതരുത്.
അത് നമ്മുടെ വഴക്ക് കാരണമൊന്നുമല്ല.
ചിലതൊക്കെ സംഭവിച്ചു.
നിന്നെ കണ്ടിട്ട് ഞാൻ വിശദമായി പറയാം.
എനിക്ക്...
എനിക്ക് നിന്നോട് ദേഷ്യമൊന്നുമില്ല എന്ന് നീ മനസ്സിലാക്കണം.
എന്നോട് ക്ഷമിക്കണം
ഇത് ഞാനാണ്. ഞാൻ മാത്രമേയുള്ളൂ.
ദുഃസ്വപ്നമായിരുന്നോ?
സമയം എന്തായി?
വൈകി.
നന്നായി ഉറങ്ങിയില്ലേ. വാ.
എന്റെ ഫ്രണ്ട്സിനെയെല്ലാം പരിചയപ്പെടാം. വിശദമായിത്തന്നെ.
നമുക്ക് കുറച്ചു പണം വേണം കാളി. എനിക്കീ സാധനങ്ങൾ തിന്നാൻ വയ്യ.
- ഇതാണ് ആക്സൽ - എട്ടുകാലി വെറിയൻ?
അതെ, എട്ടുകാലി വെറിയൻ.
ഇത് ഡോട്ടി, ഏറ്റവും പുതിയ അംഗം.
അവളും നിന്നെപ്പോലെ ഇപ്പോൾ വീട് വിട്ടിറങ്ങിയതേയുള്ളു.
- അതായത് വട്ടുകേസ്. - മിക്ക്, ഞങ്ങളുടെ കണ്ണുകളും സംരക്ഷകനും.
ഇതാണ് ഫൺഷൈൻ, ഞങ്ങളുടെ യോദ്ധാവ്.
വലിപ്പം കണ്ടു പേടിക്കണ്ട, ആള് പാവമാണ്.
പരിചയപ്പെട്ടതിൽ സന്തോഷം മിസ് ജെയ്ൻ.
ഒരു നമ്പർ ആണ് നോക്കുന്നതെങ്കിൽ, അത് കാണില്ല.
അവർ നമ്മളെപ്പോലെയല്ല!
ആ രീതിയിൽ അല്ല. പക്ഷെ അവരും ഭ്രഷ്ട് കല്പിക്കപ്പെട്ടവരാണ്.
ഭ്രഷ്ട്?
- വിചിത്ര ജന്തുക്കൾ. - സ്വന്തം കാര്യം പറഞ്ഞാൽ മതി.
സമൂഹം അവരെ ഒറ്റപ്പെടുത്തി, ഉപദ്രവിച്ചു, പുറന്തള്ളി.
ഞങ്ങളെല്ലാം ജീവിതം നഷ്ടപ്പെട്ടവരായിരുന്നു.
കാളിയാണ് ഞങ്ങളെ രക്ഷിച്ചത്. ഇവിടെയും, ഇവിടെയും.
വെറുതെ പറഞ്ഞു ഓവറാക്കണ്ട ഫൺ.
ഞാൻ പറഞ്ഞത് സത്യമാണ്.
ഇപ്പോൾ ഞങ്ങൾ അവളെ സഹായിക്കുന്നു.
ഇവിടത്തെ ജീവിതത്തിൽ പ്രതികരിച്ചില്ലെങ്കിൽ ജീവിക്കാൻ പറ്റില്ല.
ഞങ്ങളെല്ലാം പോരാളികളാണ്.
ആരോട് പോരാടാൻ?
നീ ഈ കാണുന്ന ഓരോരുത്തരും ഓരോ രീതിയിൽ ഉത്തരവാദികളാണ്
നമ്മുടെ ഈ അവസ്ഥക്ക്.
നിങ്ങൾ മോശം ആളുകളെ ഉപദ്രവിക്കുമോ?
അങ്ങനെയൊന്നുമില്ല. ചെറുതായിട്ട്.
നിങ്ങൾ അവരെ കൊല്ലുമോ?
അവർ കുറ്റവാളികളാണ്. അവരുടെ കുറ്റത്തിനുള്ള ശിക്ഷ നമ്മൾ നൽകണം.
എന്താണ് മോളെ നിന്റെ പ്രശ്നം? ഒരുമാതിരി പ്രേതത്തെ കണ്ടതുപോലെ നിൽക്കുന്നു.
നമുക്കെല്ലാവർക്കും പോരാളികളാവാൻ കഴിയുമെന്ന് തോന്നുന്നില്ല.
ഞാനും ഒരു പോരാളിയാണ്. ഞാനും കൊന്നിട്ടുണ്ട്.
നീ കൊന്ന ആളുകൾ, അവർ അത് അർഹിച്ചിരുന്നോ?
അവർ എന്നെ ഉപദ്രവിച്ചിരുന്നു.
അവർക്ക് ഇപ്പോഴും നിന്നെ ഉപദ്രവിക്കണമെന്നുണ്ട്. നമ്മളെ ഉപദ്രവിക്കണമെന്നുണ്ട്.
നമ്മൾ ആദ്യ പടി തുടങ്ങുകയാണ്.
വാ.
ഞാനും ഒരിക്കൽ നിന്നെപോലെയായിരുന്നു.
ഞാനെന്റെ ദേഷ്യം ഉള്ളിലൊതുക്കി നടന്നു.
ഞാൻ അതിൽ നിന്നും ഒളിച്ചോടാൻ ശ്രമിച്ചു, പക്ഷെ ആ വേദന കഠിനമായതെയുള്ളു.
കഠിനമാവുകയോ?
അതെ. അത് കൂടി വന്നു.
ഞാൻ ആ വേദനയെ നേരിടാൻ പഠിച്ചപ്പോൾ അത് സുഖപ്പെട്ടു തുടങ്ങി.
- ആ ട്രെയിൻ കണ്ടോ? - കണ്ടു.
അത് ഇവിടെയെത്തിക്കണം.
എനിക്ക് പറ്റുന്നില്ല.
ഇന്നലെ നീ എന്നോട് ഒരു വാൻ പൊക്കിയെറിഞ്ഞതായി പറഞ്ഞു.
അതെ.
ആ മോശം ആളുകൾ നിന്നെ പിടിച്ചുകൊണ്ടു പോവാൻ ശ്രമിക്കുകയായിരുന്നു.
അപ്പോൾ നിനക്ക് ദേഷ്യം വന്നു.
കൊള്ളാം. ആ ദേഷ്യമാണ് നീ കണ്ടെത്തേണ്ടത്.
ട്രെയ്‌നിലല്ല, ആ ദേഷ്യത്തിൽ നീ ശ്രദ്ധ കേന്ദ്രീകരിക്കണം.
നീ അനുഭവിച്ച എന്തെങ്കിലും ഓർത്തെടുക്ക്.
നിന്നെ ദേഷ്യം പിടിപ്പിക്കാൻ പോന്നത്.
അതിനെ പുറത്തെടുക്ക്.
ചിന്തിക്ക്. ജീവിതത്തിൽ നീ കേട്ടത് മുഴുവൻ നുണകളായിരുന്നു...
- എനിക്കും അമ്മയുണ്ടോ? - അവരിപ്പോൾ നമ്മുടെ കൂടെയില്ല.
മുറിയിലടച്ചിട്ടു.
ഓടിപ്പോവാൻ നോക്കണ്ട! മര്യാദക്ക് പെരുമാറാൻ പഠിക്ക്!
ആ മോശം ആളുകൾ നിന്നെ നിന്റെ വീട്ടിൽ നിന്നകറ്റി.
അമ്മയിൽ നിന്നും അകറ്റി...
ജെയ്ൻ.
അവർ നിന്നിൽ നിന്നും എല്ലാം തട്ടിയകറ്റി.
പപ്പ!
അവർ നിന്റെ ജീവിതം തട്ടിയെടുത്തു ജെയ്ൻ.
നീയവരെ കണ്ടു പിടിക്കണം.
ഇപ്പോൾ എന്ത് തോന്നുന്നു?
കൊള്ളാം.
ഇതാണ് നീ പറയുന്ന മോശം ആളുകൾ.
ജീവിച്ചിരിക്കുന്നു എന്ന് കരുതുന്നവർ. നിനക്കിതിൽ ആരെയെങ്കിലും അറിയുമോ?
അയാൾ.
നാല്-അൻപത്...
അയാൾ അമ്മയെ ഉപദ്രവിച്ചു.
അയാളുടെ പേര് റേ കാരോൾ എന്നാണ്. നിന്റെ അമ്മയെ മാത്രമല്ല അയാൾ ഉപദ്രവിച്ചിട്ടുള്ളത്.
റേയെ പോലെയുള്ള മോശം ആളുകൾക്ക് നമ്മളെപ്പറ്റി അറിയാം.
അതുകൊണ്ട് അവരെ കണ്ടെത്താൻ ബുദ്ധിമുട്ടായിരുന്നു. പക്ഷെ, ഇനി ആ പ്രശ്നമില്ലല്ലോ.
"ഗ്രാമേഴ്സി അപാർട്മെന്റ്. വാഷിംഗ്‌ടൺ & ബെതൽ."
അപ്പോൾ അതാണ് അല്ലെ?
- "ലിൽബൺ." അതേവിടെയാണ്? - ഒരു മണിക്കൂർ കിഴക്കോട്ട് പിടിച്ചാൽ മതി.
നമുക്കൊരു പുതിയ വണ്ടി പോലുമില്ല.
എന്നാൽ നമ്മൾ നമ്പർ പ്ലേറ്റ് മാറ്റാം. പ്ലേറ്റ് ഇല്ലേ?
അത് റിസ്‌കാണ്.
റിസ്‌കില്ലെങ്കിൽ പിന്നെ എന്ത് രസം?
എന്റെ അനിയത്തിക്ക് മറക്കാനാവാത്ത ദിവസം സമ്മാനിക്കണം. വേണ്ടേ?
ഞാൻ റെഡി. മിസ് ജെയ്‌നിന് വേണ്ടി.
പിന്നല്ലാതെ. മിക്ക്?
എന്തേലുമാവട്ടെ!
പ്വൊളി.
നമ്മൾ എന്താണ് ചെയ്യുന്നത്?
സാധനങ്ങൾ ശേഖരിക്കുന്നു.
നിങ്ങളുടെ ബാത്ത് റൂം ലീക്ക് ആവുന്നു.
നാശം.
അതെ.
വൃത്തികേട്.
നമുക്ക് ഒന്നര മിനിറ്റു സമയമുണ്ട്.
അപ്പോൾ ഇവിടെ തൂത്തു വാരാൻ തുടങ്ങിക്കോളൂ.
അത് തിരിച്ചു വെക്ക്. അല്ലെങ്കിൽ നിന്റെ തലയിൽ ഞാൻ തുളയിടും.
- കേൾക്കുന്നുണ്ടോ പ്രാന്താ? - തോക്ക് താഴെ വെക്കൂ.
പുറകോട്ട് പോ. പുറകോട്ട് പോ.
ഡാരേൽ, നിങ്ങളുടെ പണത്തിന് ഇൻഷുറൻസ് ഉണ്ട്.
ഞങ്ങൾ ഈ സ്ഥലത്തിന്റെ ഉടമകളായ കൊള്ളപ്പണക്കാരിൽ നിന്നുമാണ് മോഷ്ടിക്കുന്നത്.
- നിങ്ങൾക്കൊരു ചില്ലിക്കാശ് പോലും നഷ്ടമില്ല. - പുറകോട്ട് നിൽക്കാനാണ് പറഞ്ഞത്.
നമ്മൾ ശത്രുക്കളല്ല.
- ഞാൻ ഉറപ്പു തരാം. - പുറകോട്ട് നിൽക്കാൻ.
മോളെ കുടുക്കി.
വേഗം പോവാം. പോവാം. പോവാം.
മിക്ക്! പോവാറായി, മിക്ക്!
ഈ സ്ഥലമൊക്കെ പഠിക്കണം. നമുക്ക് ആവശ്യത്തിന് സമയമുണ്ട്.
നമ്മുടെ കൂടെ ഇവളും ഉണ്ട്. നിനക്ക് നോക്കാമോ?
- അയാൾ ടീവി കാണുകയാണ്. - അയാൾ ഒറ്റക്കാണോ?
ഞാൻ അയാളെ കണ്ടു. വേറെ ആരെയും കണ്ടില്ല.
- എനിക്കത് മതി. - എനിക്കും.
എന്നാൽ ഇത് ചെയ്യാം.
- ഇത് ഓടിച്ചുകൊണ്ടിരിക്ക്. - കഴിഞ്ഞിട്ട് കാണാം.
ഹാലോ റേ.
ദൈവമേ!
ദയവായി ഇരിക്കൂ.
- ഇരിക്കാനല്ലേ പറഞ്ഞത്. - പ്ലീസ്...
വേണ്ടതെന്താണെന്നു വെച്ചാൽ എടുത്തോളൂ.
അത് ഞങ്ങൾ എടുക്കും.
എവിടെ നിങ്ങളുടെ പണം?
- എന്റെ ബെഡ് റൂമിൽ. ജീൻസിൽ. - വാ.
കിട്ടിപ്പോയ്.
ഞങ്ങളെ ഓർമ്മയുണ്ടോ?
ഞങ്ങളെയോ? ഞങ്ങളെ ഓർക്കുന്നുണ്ടോ റേ?
നിങ്ങൾ അമ്മയെ ഉപദ്രവിച്ചു.
നിൽക്ക്.
ദയവ് ചെയ്തു കേൾക്കൂ...
ഞാൻ അയാൾ എന്നോട് പറഞ്ഞതാണ് ചെയ്തത്.
അവൾക്ക് സുഖമില്ല എന്നാണയാൾ പറഞ്ഞത്.
നിങ്ങൾക്ക് തീരുമാനിക്കാൻ അവസരമുണ്ടായിരുന്നു.
എന്നിട്ട് നിങ്ങൾ ദുഷ്ടനാണെന്നറിഞ്ഞിട്ടും അയാളുടെ ആജ്ഞ അനുസരിക്കാൻ തീരുമാനിച്ചു.
അരുത്. നിൽക്ക്! നിൽക്ക്!
എനിക്ക് നിങ്ങളെ സഹായിക്കാൻ പറ്റും. അയാളെ കണ്ടെത്താൻ.
- ആരെ കണ്ടെത്താൻ? - ബ്രെന്നെർ!
എനിക്ക് നിങ്ങളെ അയാളുടെ അടുത്തെത്തിക്കാൻ പറ്റും.
പപ്പ മരിച്ചു.
ഇല്ല. അയാൾ ജീവനോടെയുണ്ട്.
ഞങ്ങളോട് നുണ പറയരുത് റേ.
ഞാൻ നുണ പറയുകയല്ല!
സത്യം...
അയാൾക്കെന്നെ വിശ്വാസമാണ്.
ഞാൻ നിങ്ങളെ അയാളുടെ അടുത്തെത്തിക്കാം.
ജീവനോടെയുണ്ടെങ്കിൽ അയാളെ ജെയ്ൻ കണ്ടുപിടിക്കും.
നിങ്ങളെ കണ്ടുപിടിച്ചത് പോലെ തന്നെ.
തീർത്തേക്ക് ജെയ്ൻ.
- ചെയ്യ്. - നിൽക്ക്.
അത്ര പെട്ടെന്ന് വേണ്ട.
അയാൾ നിന്റെ അമ്മയോട് ദയയൊന്നും കാണിച്ചിരുന്നില്ല.
മോളെ, സമാധാനമായി ഇരിക്ക്.
ഓ നാശം.
പോലീസ് വന്നുകൊണ്ടിരിക്കുകയാണ്. കേട്ടോ?
എന്തുപറ്റി?
- എന്താണ് പ്രശ്നം? - ഒരു ചെറിയ പ്രശ്നമുണ്ട്.
ഇവിടെ കുട്ടികളുണ്ട്.
അയാൾ നിന്റെ അമ്മയോട് ദയ കാണിച്ചിരുന്നോ? ഇല്ല.
അയാൾ നിന്നിൽ നിന്നും അവരെ ഒരു കുറ്റബോധവും ഇല്ലാതെയാണ് പറിച്ചു മാറ്റിയത്.
അരുത്. പ്ലീസ്.
നമുക്ക് പോയെ പറ്റൂ കെ. അവർ പോലീസിനെ വിളിച്ചിട്ടുണ്ട്.
നമ്മൾ ആദ്യം ഇത് തീർക്കും.
- കാളി! - ജെയ്ൻ, പെട്ടെന്ന്!
അരുത്, പ്ലീസ്...
കാളി, പോവാം!
- നാശം! - പോ, പോ, പോ!
നാശം!
വാ, കേറ്!
നിനക്ക് ദയ കാണിക്കണമെങ്കിൽ നിനക്ക് കാണിക്കാം.
പക്ഷെ എന്റെ കാര്യത്തിൽ ഇടപെടരുത്.
നിനക്ക് മനസ്സിലായോ? നിനക്ക് മനസ്സിലായോ?
ഞാൻ അകത്തു വന്നോട്ടെ?
നിനക്കറിയാമോ, ഞാനും ഒരിക്കൽ നിന്നെപ്പോലെയായിരുന്നു.
എനിക്ക് സംഭവിച്ച തെറ്റുകൾ ഞാൻ നിന്നിലും കാണുന്നു. അതുകൊണ്ടാണ് ഞാൻ കടുപ്പിച്ചു പെരുമാറിയത്.
അവർ കുട്ടികളാണ്.
അതുകൊണ്ട് അയാളുടെ തെറ്റുകൾ ഇല്ലാതാവുമോ? നമ്മളും കുട്ടികളായിരുന്നില്ലേ?
എനിക്കോർമയുണ്ട് ഞാൻ ആ മഴവിൽ മുറിയിലേക്ക് വന്നപ്പോൾ നിന്നെ കാണാതായ ദിവസം.
എന്റെ സിദ്ധികൾ ശക്തമായപ്പോൾ ഞാൻ രക്ഷപ്പെടാൻ അതുപയോഗിച്ചു.
എന്നിട്ട് ഞാൻ ഓടി.
എനിക്ക് പറ്റാവുന്നത്രയും ഞാൻ ഓടി.
എന്നിട്ട് വളരെ ദൂരെ ഒളിച്ചിരിക്കാൻ ഞാൻ ഒരിടം കണ്ടെത്തി.
ഒരു കുടുംബം.
ഒരു വീട്.
നിന്റെ പൊലീസുകാരനെപ്പോലെ തന്നെ.
പക്ഷെ അവർക്കെന്നെ സഹായിക്കാനായില്ല.
അങ്ങനെ അവരെയും എനിക്ക് നഷ്ടമായി.
അതുകൊണ്ട് സ്വയം പിടിച്ചുനിൽക്കാൻ ഞാൻ തീരുമാനിച്ചു.
ഒളിവു ജീവിതം നിർത്താൻ.
ഉപദ്രവിക്കുന്നവർക്കെതിരെ എന്റെ സിദ്ധികൾ ഉപയോഗിക്കാൻ തുടങ്ങി.
നീ ഇപ്പോൾ നേരിടുന്നത് അതേ അവസ്ഥയാണ് ജെയ്ൻ.
അവർ കണ്ടുപിടിക്കില്ലെന്നു കരുതി പോയി ഒളിക്കാം.
അല്ലെങ്കിൽ അവരെ നേരിടാം.
ആരെ നേരിടാൻ?
നമ്മുടെ അച്ഛൻ എന്ന് സ്വയം വിശേഷിപ്പിക്കുന്ന ആളെ.
പപ്പ മരിച്ചു.
നമ്മൾ ഇന്ന് കണ്ട ആൾ അങ്ങനെയല്ല പറഞ്ഞത്.
നിങ്ങൾ യാഥാർത്ഥമല്ല.
ഇത്രയും കാലത്തിനിടക്ക് നീ എന്നെ അന്വേഷിച്ചില്ലേ?
എന്തുപറ്റി?
ഞാൻ മരിച്ചെന്ന് കരുതിയോ?
അല്ലെങ്കിൽ കണ്ടുപിടിക്കുന്നത് എന്തായിരിക്കുമെന്നുള്ള ഭയമായിരുന്നോ?
ദൂരെ പോ.
നിന്റെ വേദനയെ നേരിടാൻ പഠിക്കണം.
നിനക്ക് മുറിവേറ്റിട്ടുണ്ട് എലവൻ. മാരകമായ മുറിവ്.
അത് പഴുക്കുകയാണ്.
അതെന്താണെന്ന് നിനക്കറിയാമോ? മുറിവ് പഴുക്കുന്നത്?
അതായത് വൃണമാവുക.
അങ്ങനെ അത് വളരും.
പടർന്നു പിടിക്കും.
- എന്റെ തലയിൽ നിന്ന് ഇറങ്ങിപ്പോ. - അങ്ങനെ പതുക്കെ അത് നിന്നെ കൊല്ലും.
എന്റെ തലയിൽ നിന്ന് ഇറങ്ങിപ്പോ!
ഇതൊരു തടവറയല്ല ജെയ്ൻ.
നിനക്കെപ്പോൾ വേണമെങ്കിലും നിന്റെ പോലീസുകാരന്റെ അടുത്തേക്ക് തിരിച്ചു പോവാം.
അല്ലെങ്കിൽ ഇവിടെ നിന്ന് നിന്റെ അമ്മക്ക് വേണ്ടി പ്രതികാരം ചെയ്യാം.
നമ്മുടെ മുറിവുകൾ ഒരുമിച്ചു സുഖപ്പെടുത്താം.
- ഫുൾ ഹൌസ്. - തേങ്ങാക്കൊല. ഞാൻ നിർത്തി.
കാശ് തീർന്നു എന്ന് പറ. നീ പാപ്പരായി.
- നീ വരുന്നോ മിക്ക്? - ഇല്ല.
- വാ. ഒരു തവണ നോക്ക്. - നീ ശരിയല്ല.
എങ്ങനെയാണ് ഞാൻ ശരിയല്ലാതാവുന്നത്?
കാരണം ഒരു തവണയുള്ളത് രണ്ടാവും
പിന്നെ മൂന്നാവും. മനസ്സിലാക്കാൻ പറ്റുന്നതിനു മുൻപ് ഞാനും ആക്സെലിന്റെ അവസ്ഥയിലാവും.
- നീ ഉണ്ടോ ഇല്ലേ? - ഇല്ല.
ഇന്ന്, നാളെ, മറ്റന്നാൾ.
ഞങ്ങൾ നിന്നെ ""എൽ" എന്ന് വിളിക്കാം. എലെവെൻ എന്നുള്ളത് ഷോർട്ട് ആക്കിയിട്ട്.
നിങ്ങൾക്ക് ഒടുന്നതാണ് നല്ലത്! അവൾ ഞങ്ങളുടെ ഫ്രണ്ടാണ്, അവൾ ഭീകരിയാണ്!
അല്ല എൽ. നീ ചെകുത്താനൊന്നുമല്ല.
നീയാണെന്നെ രക്ഷിച്ചത്. ഞാൻ പറഞ്ഞത് മനസ്സിലായോ? നീ എന്നെ രക്ഷിച്ചു.
കോംപ്രോമൈസ്?
ഇത് രണ്ടു ഭാഗത്തുനിന്നും ഉള്ള വിട്ടുവീഴ്ചയാണ്. പകുതി സംതൃപ്തി.
പണിയെല്ലാം കഴിഞ്ഞാൽ ഇത് നന്നാവും. വളരെ നന്നാവും.
ഇതാണ് നിന്റെ പുതിയ വീട്.
ഞാൻ അവിടെയുണ്ടായിരുന്നു. അതൊരു ശവപ്പറമ്പാണ്.
എനിക്കകത്തു പോവണം! എനിക്കകത്തു പോവണം!
അവരെ അറിയിക്കണം! ഇതൊരു കെണിയാണ്!
എനിക്കകത്തു പോവണം! ഇതൊരു കെണിയാണ്! അവരെ അറിയിക്കണം! ഇതൊരു കെണിയാണ്!
- മൈക്ക്! - ഇതൊരു കെണിയാണ്! ഇതൊരു കെണിയാണ്!
മൈക്ക്!
മൈക്ക്! മൈക്ക്!
മൈക്ക്! മൈക്ക്, നീയെവിടെയാണ്?
മൈക്ക്! മൈക്ക്!
പോവാം, പോവാം, പോവാം!
വാ പോവാം!
അനങ്ങരുത്!
- എന്താണ് സംഭവിക്കുന്നത്? - അവർ നമ്മളെ കണ്ടുപിടിച്ചു!
- ഇടത്തോട്ട് പോവാം. - വലതുഭാഗം നോക്ക്.
വേഗം വാ പോവാം!
ജെയ്ൻ, വാ!
വാ, പെട്ടെന്ന്!
സൂക്ഷിക്ക്! സൂക്ഷിക്ക്!
താഴ്ന്നു നിൽക്ക്! താഴ്ന്നു നിൽക്ക്!
എന്തെങ്കിലും ചെയ്യ് കാൽ! എന്തെങ്കിലും ചെയ്യ്!
ജെയ്ൻ, അകത്തു കയറ്.
അതൊരു ശവപ്പറമ്പാണ്.
- മൈക്ക്! - ഇതൊരു കെണിയാണ്! ഇതൊരു കെണിയാണ്!
എന്നോട് ക്ഷമിക്കണം, എനിക്ക് തിരിച്ചു പോവണം.
എന്റെ ഫ്രണ്ട്സ്... എന്റെ ഫ്രണ്ട്സ് അപകടത്തിലാണ്.
ഇത് സംസാരിച്ചു നിൽക്കാനുള്ള സമയമല്ല. ഇപ്പോൾ നമുക്ക് പോയെ പറ്റൂ!
ഓർമയില്ലേ, നിന്റെ അമ്മ നിന്നെ അയച്ചതിനു പിന്നിൽ ഒരു കാരണമുണ്ട്.
നമ്മൾ ഒരുമിച്ചു നിൽക്കേണ്ടവരാണ്.
അവിടെ നിനക്കായി ഒന്നുമില്ല. അവർക്ക് നിന്നെ രക്ഷിക്കാനാവില്ല ജെയ്ൻ.
ഇല്ല.
പക്ഷെ അവരെ എനിക്ക് രക്ഷിക്കാം.
ജെയ്ൻ. ജെയ്ൻ!
ജെയ്ൻ!
എന്താണിത്? അവൾക്കെന്താണ് പ്രശ്നം?
നിനക്ക് കുഴപ്പമൊന്നും ഇല്ലല്ലോ മോളെ?
കണ്ടിട്ട് ആകെ വിഷമിച്ചു നിൽക്കുന്നതുപോലെ ഉണ്ടല്ലോ. ഞാൻ കൂടെ ഇരിക്കുന്നതിന് പ്രശ്നമില്ലല്ലോ?
ഒറ്റക്ക് യാത്ര ചെയ്യാനുള്ള പ്രായമൊക്കെ നിനക്കായിട്ടുണ്ടോ?
നീയൊരു തൊട്ടാവാടിയാണെന്നു തോന്നുന്നു!
നീ എങ്ങോട്ടാണ് പോവുന്നത്?
അച്ഛനമ്മമാരുടെ അടുത്തേക്കാണെന്നു കരുതുന്നു.
ഞാനെന്റെ ഫ്രണ്ട്സിന്റെ അടുത്തേക്കാണ് പോവുന്നത്.
എന്റെ വീട്ടിലേക്കാണ് പോവുന്നത്.
പരിഭാഷ :ആര്യ നക്ഷത്രക്
മലയാളം സബ്ടൈറ്റിലുകൾക്ക് സന്ദർശിക്കുക www.malayalamsubtitles.org
join our facebook group www.facebook.com/groups/MSONEsubs/ like & share www.facebook.com/msonepage